CELEX: C2007/235/41
Language: hu
Date: 2007-10-06 00:00:00
Title: T-302/07. sz. ügy: 2007. augusztus 6-án benyújtott kereset – Motopress kontra OHIM – Sony Computer Entertainment Europe (BUZZ!)

6.10.2007   
            
            
               HU
            
            
               Az Európai Unió Hivatalos Lapja
            
            
               C 235/22
            
         2007. augusztus 6-án benyújtott kereset – Motopress kontra OHIM – Sony Computer Entertainment Europe (BUZZ!)
   (T-302/07. sz. ügy)
   (2007/C 235/41)
   A keresetlevél nyelve: német
   Felek
   
      Felperes: Motopress Werbe- und Verlagsgesellschaft mbH (Bécs, Ausztria) (képviselő: L. Wiltschek ügyvéd)
   
      Alperes: Belső Piaci Harmonizációs Hivatal (védjegyek és formatervezési minták)
   
      A másik fél a fellebbezési tanács előtti eljárásban: Sony Computer Entertainment Europe Limited
   Kereseti kérelmek
   
               —
            
            
               Az Elsőfokú Bíróság változtassa meg a Belső Piaci Harmonizációs Hivatal (védjegyek és formatervezési minták) második fellebbezési tanácsának 2007. június 29-i határozatát (R 1468/2006-2. sz. ügy) annak érdekében, hogy helyt adjon a 4 441 044. sz. védjegybejelentéssel szembeni felszólalásnak;
            
         
               —
            
            
               az Elsőfokú Bíróság másodlagosan helyezze hatályon kívül a megtámadott határozatot és utalja vissza az ügyet a Belső Piaci Harmonizációs Hivatal elé;
            
         
               —
            
            
               az Elsőfokú Bíróság kötelezze a Belső Piaci Harmonizációs Hivatalt a fellebbezési eljárás során és az Elsőfokú Bíróság előtt felmerült költségek viselésére.
            
         Jogalapok és fontosabb érvek
   
      A közösségi védjegy bejelentője: Sony Computer Entertainment Europe Limited.
   
      Az érintett közösségi védjegy: A „BUZZ!” szóvédjegy a 9., 16., 28. és 41. osztályba tartozó áruk és szolgáltatások vonatkozásában (4 441 044. sz. védjegybejelentés).
   
      A felszólalási eljárásban hivatkozott védjegy vagy megjelölés jogosultja: A felperes.
   
      A hivatkozott védjegy vagy megjelölés: a „BUZZ!” osztrák szóvédjegy a 9., 16., 35. és 38. osztályba tartozó áruk és szolgáltatások tekintetében.
   
      A felszólalási osztály határozata: A felszólalást elutasítja.
   
      A fellebbezési tanács határozata: A fellebbezést elutasítja.
   
      Jogalapok: A 40/94/EK rendelet (1) 74. cikke (2) bekezdésének megsértése, mivel nem vették figyelembe az ütköző védjegyek létezésére vonatkozó bizonyítékokat.
   
      (1)  A közösségi védjegyről szóló, 1993. december 20-i 40/94/EK tanácsi rendelet (HL L 11., 1. o.; magyar nyelvű különkiadás 17. fejezet, 1. kötet, 146. o.).